Title: William S. Burroughs
Description: Det er med betydelig stolthed og glæde, at Forlaget Bangsbohave præsenterer den første monografi på dansk om den amerikanske forfatter og billedkunstner William S. Burroughs (1914-1997) ? skrevet af Lars Movin, landets førende kapacitet inden for beatlitteratur og beslægtede former for avantgardekultur. Som forfatter debuterede Burroughs i 1953 med den delvist selvbiografiske roman Junkie, og i 1959 brød han endegyldigt igennem med den collageprægede Naked Lunch, et hovedværk i det 20. århundredes avantgardelitteratur. Siden fulgte et omfattende forfatterskab, og sideløbende med dette eksperimenterede Burroughs tillige med andre medier, herunder lydbånd, fotografi, film og billedkunst.00Et gennemgående greb i Burroughs? omfattende og multifacetterede værk er forskellige varianter af collage- og tilfældighedsstrukturer, mest markant manifesteret med den såkaldte cut-up-teknik, som Burroughs udviklede i Paris i 1959 sammen med vennen og samarbejdspartneren Brion Gysin (1916-1986). Det er denne ukonventionelle og tværdisciplinære tilgang til litteratur og kunst, der kortlægges i den nye bog, som også i en international kontekst må siges at være unik i sin tilgang til emnet.
Subjects: Criticism and interpretation, Authors as artists, Art and literature
People: William S. Burroughs (1914-1997)